Mazovė

Mazovė (), Luenja (), seniau dar Mazojė () – 400 km ilgio upė pietryčių Afrikoje, tekanti Zimbabvėje ir Mozambike, stambus Zambezės intakas.

Mazovės ištakos yra šiauriau Hararės (Zimbabvė), iš ten teka į šiaurę, paskui į šiaurės rytus. Ten dalis Zimbabvės-Mozambiko valstybės sienos eina Mazove. Įteka į Zambezę ().

Kaip ir daugelis pietų-centrinės Afrikos dalies upių Mazovė labai priklauso nuo sezoninių pokyčių – liūčių sezono metu būna patvinusi, o sausuoju laikotarpiu – labai mažavandenė. Liūčių sezonu audringi upės vandenys plauna krantus, neretai pridaro žalos pakrantės bendruomenėms ir plantacijoms.

Upės vandenys naudojami laistymui. 1920 m. vandens kaupimui 40 km į šiaurę nuo Hararės citrusų plantacijų laistymui buvo pastatyta Mazovės užtvanka.Kent Rusmussen, R. & Rubert, S. (1990) Historical Dictionary of Zimbabwe, The Scarecrow Press.

Istoriškai Mazovė buvo svarbi prekybinė trasa, kuria ėjo vandens kelias iš Monomotapos karalystės. Juo buvo gabenamas auksas, dramblio kaulas ir kitos afrikinės prekės. Jos baseine koncentravosi svarbiausi Monomotapos miestai ir portugalų feiros. Mazovė ir jos intakai populiarūs aukso ieškotojų tarpe.

 Nuorodos 

Kategorija:Zimbabvės upės
Kategorija:Mozambiko upės